CELEX: C2005/115/58
Language: da
Date: 2005-05-14 00:00:00
Title: Sag T-113/05: Sag anlagt den 28. februar 2005 af Angel Angelidis mod Europa-Parlamentet

14.5.2005   
            
            
               DA
            
            
               Den Europæiske Unions Tidende
            
            
               C 115/32
            
         Sag anlagt den 28. februar 2005 af Angel Angelidis mod Europa-Parlamentet
   (Sag T-113/05)
   (2005/C 115/58)
   Processprog: fransk
   Ved De Europæiske Fællesskabers Ret i Første Instans er der den 28. februar 2005 anlagt sag mod Europa-Parlamentet af Angel Angelidis, Luxembourg, ved avocat Eric Boigelot.
   Sagsøgeren har nedlagt følgende påstande:
   
               —
            
            
               Parlamentets generalsekretærs afgørelse af 24. marts 2004 om at afvise sagsøgerens ansøgning til A2-stillingen som Direktør D (Budgetforhold) i GD »Intern Politik« (opslag om ledig stilling nr. 10 069), som en anden ansøger blev udnævnt til, annulleres.
            
         
               —
            
            
               Udnævnelsen af en anden ansøger til denne stilling annulleres.
            
         
               —
            
            
               Ansættelsesmyndighedens afgørelse af 23. november 2004 om afvisning af klagen i henhold til artikel 90, stk. 2, i vedtægten, over afgørelsen om at afvise sagsøgerens ansøgning og over afgørelsen om at udnævne en anden ansøger til denne stilling, annulleres.
            
         
               —
            
            
               Sagsøgeren tilkendes en godtgørelse for ikke-økonomisk skade, som efter billighed fastsættes til 5 000 EUR, idet der tages forbehold for en forhøjelse eller nedsættelse af beløbet under sagen.
            
         
               —
            
            
               Parlamentet tilpligtes at betale sagens omkostninger.
            
         Søgsmålsgrunde og væsentligste argumenter:
   Til støtte for sit søgsmål har sagsøgeren gjort gældende, at den anfægtede afgørelse er i strid med vedtægtens artikel 25 på grund af manglende begrundelse. Han gør ligeledes gældende, at der er sket tilsidesættelse af stillingsopslaget, af vedtægtens artikel 29, stk. 1, og artikel 45, af ligebehandlingsprincippet og af princippet om adgang til karriere, og at der er anlagt et åbenbart fejlskøn, da hans erhvervserfaring, ansvarsområder og ledelses- og forhandlingsevner er bedre end den udnævnte ansøgers. Endelig har sagsøgeren påberåbt sig magtfordrejning.